Anton Corbijn
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskapere
Anton Corbijn er en nederlandsk fotograf, musikkvideoregissør og filmregissør som er best kjent for sine portretter i svart-hvitt av musikere, skuespillere og kunstnere.
Han startet som fotograf i 1975, og jobbet blant annet for den britiske musikkavisen New Musical Express. Siden 1980-årene har han stått bak musikkvideoer og plateomslag for band og artister som Nirvana, Metallica, Depeche Mode, U2 og Arcade Fire. Corbjin gjestet Kortfilmfestivalen i Grimstad i 1997, og debuterte som spillefilmregissør med den svart-hvite Control (2007), om livet til Joy Division-vokalisten Ian Curtis. Han regisserte deretter George Clooney i den stiliserte thrilleren The American (2010), og Philip Seymour Hoffman i A Most Wanted Man (2014), etter John le Carrés spionroman.Corbijn har utgitt flere fotografibøker, deriblant Star Trak (2005), Inwards and Onwards (2011) og Waits/Corbijn '77-'11 (2013), som dokumenterer hans 35 år lange samarbeid med Tom Waits. Han har laget to konsertfilmer med Depeche Mode: Live in Berlin (2014) og Spirits in the Forest (2019). Les mer i Store norske leksikon Film i Nederland